Isanda lauas
Tere tulemast saatesse "Isanda lauas"
Kui ma enne saate algust vestlesin külalisega, siis tundus, et meil on
palju juttu ning palusime Issandalt tarkust, et suudaksime kasutada
aega targalt, et olulisim välja tuleks. Tere tulemast, Jari Koivu!
Tänan!
Sa oled soomlane, aga enamuse aja elust oled veetnud välismaal.
Jah, olen juba 23 aastat mujal elanud.
Käisid Jyväskyläs ülikoolis, esimesel õppeaastal sa ei tundnud Jeesust,
aga siis juhtus midagi erilist. Räägi sellest.
Mul oli siis otsinguaeg. Olin huvitatud vaimsetest asjadest.
Alustasin Piibli lugemist päris algusest, Moosese raamatutest.
Siis hüppasin Uue Testamendi poolele, see oli huvitav.
Ühel õhtul - 5. veebruaril 1985, laenasin sõbralt Piibli. Avasin
selle 1. Johannese kirja kohalt. Lugesin seda toas. Silmad lahti,
aga siis tuba nagu kadus. Äkki olin nagu teises reaalsuses.
Minu ees oli keegi valgetes riietes. Nüüd tean, et see oli ingel.
Ta puudutas mu otsaesist nagu seda võides.
See oli imeliselt suur kogemus. Sündis usk. Kuulsin Jumalat
rääkimas mulle isiklikult asjadest.
Teadsin, et see on SEE, millest usklikud räägivad.
Ma pole pärit usklikust kodust. Et see on nüüd see usuasi.
Selline üleloomulik kogemus tõi mind usule, mitte altarikutse koguduses.
Olin üksinda omas kodus, Piibel avatud. Sellega liitusid ka muud
üleloomulikud sündmused, näiteks ingli ilmumine, mitte ainult tekst.
Mida sa mõtlesid peale toimunut?
Mõnikord ütlen, et kas teen vea, kui räägin vanematele ja teistele,
et nägin inglit. Tänapäeva lääne- kultuuris isegi mitte kristlikus
seltskonnas ei väärtustata ilmutusi, unenägusid ja inglite ilmumist.
Ise leian, et see on väga tõeline. Lääne-kultuuris on usu
üleloomulik pool väljakutse.
Kuidas muutus selle järel sinu vaade Piiblile?
See on hea küsimus, kuna kohe selle kogemuse järel ma leidsin end taas
kirjutuslaua tagant, Piibel ees avatud. Lugesin evangeeliumeid ja
muid kohti. Taipasin, et see tekst on eriline, seal oleks nagu elu.
Mõistsin seda veidi rohkem, sealt tuli selline hea olemine. Imeline
rahu ja innustavat.
On öeldud: "kirjatäht suretab, aga Vaim teeb elavaks". Sa kogesid seda.
Jah, selles oli nii Sõna kui Vaim.
Mida sa õppisid esimesel aastal?
Siis oli mul peaaineks vene keel.
Seda läks sul vaja hiljemgi. Läksid õppima keeli, küll muul meetodil.
Jah, mind kutsuti misjonitööle.
Rohkem just slaavlaste ja vene juutide juurde.
Vene keelt läks tarvis.
Mis organisatsiooni kaudu sind lähetati, kas Missionuoret?
Jah. Mul on Jyväskyläs olukord, kus ma ei leidnud sobivat palvekohta.
Allkorrusel on mul katakombid. Kord seal palvetades ütles Jumal:
"Mine jüngerluse kooli!". Ainus selline kool, millest olin kuulnud,
oli Siuntios asuv misjonikool.
Esitasin sinna sisseastumisdokumendid ja jaanuaris 1987 alustasin õpinguid.
Sa tegelesid seal mitme asjaga.
Mis olid esimesed ülesanded?
Nüüd, peale Nõukogude Liidu lagu- nemist, võib sellest vabalt rääkida.
Meil oli rahvusvaheline Piiblikool Nõukogude Eestis.
Käisin seal mitmeid kordi. Tihti olin nädalalõppudel Soomes ja
tööpäevadel Tallinnas. See oli huvitav aeg. Oli veel Nõukogude
Eesti aeg ja seal ühes elumajas jutlustasime, miilits oli meil sabas.
See Nõukogude aja hingus oli veel tunda, aga see oli lahkumas.
Selline pilt tekkis Soome poolt vaadatuna.
Siis sõitsite Peterburgi.
See läks läbi mitme maa. Esiteks Austriasse Viini lähedale.
Sinna tulid Nõukogude Liidust juudid ja kristlased. Oli Perestroika aeg,
mil saadi load välismaale minemiseks.
Mina evangeliseerisin nõukogude liidu juute.
Paari aasta jooksul olime Viini läheduses, kus jagasime evangeeliumi.
On sul aimu, kui palju juute lahkus Nõukogude Liidust. Teada on, et
Iisraeli läks üle miljoni. Palju neid kokku lahkus?
Mul pole teada muud statistikat, tean ainult, et Iisraeli läks neist
suurem enamus. Võimalik, et u. pool miljonit läks mujale.
Sul polnud juutidega varasemaid kokkupuuteid. Millest see töö
juutidega alguse sai?
Ma tõesti ei olnud seotud Iisraeliga seotud tööga Soomes enne seda.
Mu usuelu alguses sain teada, et Jumal võib end ilmutada, rääkida.
Jumal andis mulle sisemise kindluse, et Ta tahab mind töösse juutidega.
Milliseid kogemusi sellest asjast sa tahad jagada?
Me töötasime Viini piirkonnas, aga ka Itaalias, Roomas. Sealt jäi meelde
see, et rentisime baptistidelt laagrit Santa Severinas, mis
asus Rooma lähedal. Seal elas palju juute, kes liikusid sealt
alles paari aasta pärast edasi Ameerikasse.
Me rentisime seal kristliku laagri keskust. Seal tuli ka inglise keele
oskus kasuks, kuna mõned soovisid Ameerikasse. Ka heebrea keelt,
kuna meiega olid ka Iisraeli messiaanlikke juute. Meie juurde
tuli palju vene juute. Neile saadeti õpetajaks Iisraelist vene keelt
vene keelt oskav rabi, kes püüdis korda majja lüüa ja evangeliste ära ajada.
Mul oli huvitav vestlus rabiga. Ütlesin: "Kui oletada, et Jeesus
ei ole Iisraeli Messias, mida arvad, kes siis on Messias? Kuidas teda
ära tunda?" Ta vastas: "Me ei tea seda." Ütlesin, et Iisraeli Piibel
räägib Temast, nt prohvet Miika ütles, et Messias tuleb Petlemmast.
See pani teda mõtlema.
Kas Jeesusest sai rääkida vene juutidele või oli see keelatud?
Meile ei olnud piiranguid. Mõned neist ei teadnud Jeesusest,
need kes tulid Austriasse või Itaaliasse. Kui me neile rääkisime,
et me usume Iisraeli Messiasse ja Jumalasse, siis nad küsisid meilt,
pagankristlastelt: "Rääkige meile, mida tähendab olla juut?"
Võisin neile rääkida vanast lepingust, aga ka sellest, mida
Jeremija kirjutab uuest lepingust. Et oli tulemas uus leping.
Reis Austriasse ei kestnud kaua. Sulle tulid uued juhised.
Olin Austrias 2 aastat, seal kohtasin oma nelipühilasest naist.
Mul on naine Tanja ja pojad Daniel, Joshua ja Jason.
Me pidime kolima, Jumal näitas, et Austria oli nagu läbisõit kuhugi.
Kolisime Kanadasse, Torontosse. Seal on palju juute - 4 miljonit.
Elasime Kanadas 1991-1995. Osalesin töös juutidega ja Missionuoret org-s.
Selle tööga oli seotud ka palju muud, 1994.a. algas Püha Vaimu
liikumine Torontos, mis oli imeline.
Kas sa said sellest osa?
Jah, ka Soome jõudis Toronto õnnistus. Vastav üritus toimus
1995. a. kevadel Jyväskylä konverentsikeskuses.
Siis rääkis Jumal aastal 1995, et koli nüüd Peterburgi, Venemaale.
Me läksime sinna nullist alustama noortetööga Peterburgis.
Tegime tööd tänavalastega, meil oli päevakeskus ja öömaja tänavalastele.
Lisaks kriisikeskus naistele, töö juutidega, moslemitega. Missionuoret
ehitas ka mošeed.
Sinna tulid Tadžiki põgenikud külasse Peterburgi lähedal. Tulemas oli
Ramadan - nende paastukuu. Sinna oli veetud ravimeid jms abi. Siis
nende vanemad olid kurvad, et Ramadan oli tulemas ja neil pole
mošeed. Siis noored otsustasid selle ehitada. Sellele oli üks tingimus.
Et seal näidatakse siis tadžiki- keelseid videoid Jeesusest.
See on osa mošee programmist.
Nad nõustusid sellega.
Issand teeb sellega oma töö.
Sa ei jäänud Peterburgi, vaid...
Oleme jah siin palju reisinud-kõnelenud, plaanisin sellest rääkida Soomes.
Olen käinud mitmel maal. Plaanisin lähetada venemaalasi Küprosele.
Kuna Peterburgi ajalehes on ikka kirjas, et paljud venelased on
vaesuses Küprosel. Paljud asuvad seal ebaseaduslikult, mitmed on
prostituudid, inimkaubanduse ohvrid.
Kogesime, et sinna tuleb saata meeskondi.
Ma juhatasin tööd Peterburgis, ise ma ei plaaninud kolida kuhugile,
aga keegi teine ei läinud. Jumal rääkis aina Küprosest ja me perega
2001.a. lõpus läksime Nikosiasse, Küprose pealinna. Seal me jätkasime
tavapärast meeskonnatööd: ööelu piirkonnas evangeeliumi jagamine
seksi -ja inimkaubanduse ohvritele. Loodi naiste kriisi- ja nõustamiskeskus.
Alguse sai venelaste kogudus, tervenemistoad (healing rooms) jms.
Nimetasid inimkaubandust. See on tegevus, mis tänapäeval kasvab.
Selgita palun, mida inimkaubandus tähendab ja kui suur see on.
Mäletan kooliajast, et meile õpetati hirmsatest asjadest nagu nt orjus.
Venemaal olid maaorjad ja USAs oli orjandusega seonduv sisesõda.
See oli minevikus. Eneselegi tuli üllatusena, kui suur on tänapäeval
orjakaubandus. Praegusel hetkel on maailmas 30 miljonit orja.
Neist 80% on seksiorjad - naised, noored, lapsed.
Tihti ei teadvustata isegi mitte kristlaste hulgas, et meil on
võimalus seda mõjutada. Samal viisil, nagu paarsada aastat tagasi Briti
impeeriumis just kristlased lõpetasid orjakaubanduse. William
Wilberforce jm, kellest on tehtud filme. Orjakaubanduse lõpetamisel
oli oma osa kristlastel. Tänapäeval kristlased peavad teadma neist
asjadest. Seda esiteks ja siis tegema midagi sellega seoses.
Kuidas on võimalik, et see kasvab nii kiiresti? Eriti, kui mõelda, et
on olemas kontroll ja mitmeid muid vahendeid selle takistamiseks.
Asjalood on nii, et kõikides maades ei ole nii hea majanduslik olukord
kui Euroopas, Soomes, Ameerikas. On olemas maad, kust see saab alguse.
Maffia mehed käivad seal endile orje varumas. Kui vaadata kaarti,
siis hea näide on Aasia - vietnami ja filipiini tüdrukud, kes viidi
läänemaadesse seksiorjadeks. Meelitati erinevatel viisidel.
80ndatel Ladina-Ameerikast. Kui Ida- Euroopas kommunistide impeeriumid
lagunesid, siis Poolast, Ungarist, Tšehhoslovakkiast peteti välja
tütarlapsi Läände tööle ettekandjaks, lapsehoidjaks.
Kui sealt said otsa kõik innukad naised, siis Venemaa, Valgevene,
Ukraina, Moldova. Nüüd on maffia liikunud Kesk-Aasiasse.
Usbekistan, Kasahstan, Kirgiisi, Georgia - nendest riikidest
püütakse nüüd noori naisi, tütarlapsi. Tuleb kuulutus, et kuskil lääne-
riigis vajatakse kenasid noori naisi Ida-Euroopast restorani vms
kohta mingi töö jaoks, aga sinna kohale jõudes on reaalsus hoopis
muu. Tihti neilt võetakse esmalt passid ära ja viiakse kohta, kus
neid koheldakse halvasti, vägistatakse. Maffia mehed oskavad
nad enesele alistada. Lisaks hirmutamine: "Me teame su peret:
vanemaid, õdesid-vendi kodumaal. Nendele juhtub midagi halba, kui sa
ei kuula meie sõna." Üles on ehitatud rahvusvaheline kuritegelik süsteem,
mis tegutseb nii, et inimkaubandus on teisel või kolmandal kohal
narkoäri järel kuritegelikest äridest.
Teine suur asi, mis on sündinud, on vaimne - New Age religioon.
Sa oled selle pärast mures, kuna see on väga ulatuslik.
See on teine suur osa meie tööst. Missionuoret vastav tööharu on
Alternatives Network e. alternatiivide võrgustik.
On valikuvõimaluste teraapiad. New Age'st on tulnud põhisuund.
1960ndatel olid noored huvitatud idareligioonidest ja uususunditest.
Aga nüüd on see põhisuund. Mõned uurijad on öelnud, et läänemaades-
Euroopas, Põhja-Ameerikas, Austraalias on umbes 200 miljonit inimest,
kes on aktiivselt seotud uut tüüpi usunditest ja vaimsusest.
On uusi religioosseid liikumisi. New Age on iseenesest vana termin.
Euroopas kõneldakse New Spiritualites- uued religioossed liikumised.
Sellest on saanud põhisuund. Suurtesse firmadesse kutsutakse gurusid, kes
õpetavad meditatsiooni, mille abil inimesed vabanevad stressist või
nt arstid soovitavad joogat. See kõik pole enam ebatavaline, vaid
see on elu ja kultuuri osa läänes. Aga see on vaimne asi. Sellised
inimesed on väga huvitatud vaimu- maailma asjadest.
Mitte just kirikutest ja kogudustest.
Olen nüüd juba mitmeid aastaid teinud sellist tööd - nagu öeldakse-
vaimset otsingut. Läänemaades, ka Soomes on palju inimesi huvitatud
vaimumaailma ja üleloomulikest asjadest. Meil, usklikel, on neile
inimestele potentsiaalselt midagi anda. Nii mulle tundub.
See nõuab ka uut mõtteviisi, kuidas peaksime tegutsema.
See on uus misjonipõld. Kui me koolitame meeskondi, vabatahtlikke
ja lähme välja näidenditega, siis näidendi üks osa on Open Sky Cafe-
Avatud Taeva Kohvik. Me koolitame meeskondi. See on uus misjonipõld.
Me koolitus toimub nädalavahetusel, siis saab sinust 2 päevaga misjoni
töötegija nt omas linnas, kuna see on uus kultuur. Meil tuleb
õppida nende kultuuri ja keelt. Me võidame neid mitte jutlustades
või väideldes nii nagu me oleme harjunud, vaid peame mõistma, et
neil on eri keel.
Kas on nii, et sekulaarne meedia- televisioon jms - need kõik on
kaasa haaratud selle põhisuunaga?
Ingliskeelses maailmas on toodetud saateid üleloomulikust, vaimude
jahtimisest; filme vampiiridest. Üleloomulikkus on toodud kesksele
kohale kultuuris. Meie, kristlased, ei tohi nüüd rongist maha jääda.
Kogudustes, kristlastel on palju hirme, et kui me osaleme nende
inimeste tegevuses, siis me saame rüvetatud. Et see on ohtlik. Et
sealt tuleb midagi neetut.
Me peame ründama.
Öeldakse, et rünnak on parim kaitse.
Aga see ei ole nii. Inimesed on otsingu ajas. Nad igatsevad Jumala
armastust ja väge. Nad ei pruugi teadvustada, et vajavad Jeesust.
Nad otsivad midagi üleloomulikku.
Küsimus on selles, et kas me usklikena mõistame, et meil on neile pakkuda
üleloomulikkust.
Meil on lääneriikides vaimsete asjade turg. Kõik kõlbab.
Hinduism, budism, ka ristiusk, kui selles on midagi väelist. Nad ei
ole huvitatud loomulikkusest ega tülidest. Nad on huvitatud millestki
tõelisest, kogetavast. Ristiusk põhineb ka kogemusel, mitte
intellektuaalsel, loogilisel õpetusel. Nagu mina tulin usule ingli kaudu,
millega liitus tore kogemus.
Selles peab olema vägi. Ja arusaam, et see on tõeline, mitte ainult sõnad.
Jumal on andnud meile selle väe. Meil on vaimuannid, erinevad
annid erinevatel kristlastel, mida saab kaasata otsingutesse.
Me saame neile prohveteerida, julgustada. Juba keeltes rääkimine
on moodne info, kuna on meediaid, mis edastavad sõnumeid surmajärgsest
elust tundmatutes keeltes. Meil on ehtsad armuannid Pühalt Vaimult.
Mis viisil sa oled seda tööd teinud? Milliseid tulemusi oled saavutanud?
Esiteks, suures osas olen kohtunud inimestega. Ise ma ootan kohtumisi
vaimsel otsingul olevate inimestega, kuna nad on nii meeldivad.
Neil on otsingu aeg. Nad on üllatavalt avameelsed kogema
paranemist. Vahel me naerame, et tihti on nende eest kergem palvetada
kui inimeste eest kogudustes. On kergem rääkida usklikest uskmatuga,
kui uskmatutest usklikuga. Me ütleme inimestele, et me tegutseme koos
Püha Vaimuga, oleme Jeesuse järgijad. Me ei ütle kohe, et oleme kristlased,
kuna nendest tekib kohe vale pilt. Ütleme, et oleme Jeesuse järgijad.
"Kas võime paluda, et Püha Vaim tuleb sind õnnistama ja parandab
su haavad?" Tihti nad kogevad kohe, et valu kaob, toimub tervenemine.
Peame olema avatud ja kuulama neis olukordades Ülemkarjase häält. -Jah
Aeg on läinud nii, et palun, Jari, et sa räägiksid vaatajaile, mida
Issand Ülemkarjane annab sulle just nüüd rääkida. Palun!
Mitmetel vaatajatest on vaimuannid, erilised oskused, mida Jumal on
andnud just sulle. Püha Vaim soovib sind juhatada neid kasutama.
Annid on meile antud tööriistadeks ja relvadeks. Püha Vaim soovib
minna sinu ees ja näidata teed just nende inimeste juurde,
argielu keskel, linnas või kodus, erinevates kohtades, koolis.
Nende juurde, kes on otsingutel. Ma olen märganud, et neid on palju.
Neid, kes on vaimsetes otsingutes.
Kui me ja sina oled nende inimeste kõrval, kes räägivad näiteks
inglite olemasolust, "aurast" - valgusest inimeste ümber, siis
me võime neile naeratada ja neid armastada. Öelda: "Meil on ühine
jututeema, kui sind huvitavad vaimsed asjad, vaimumaailma asjad.
See huvitab ka mind."
Me saame siis vabalt rääkida sellest, mida ise olen kogenud.
Saame uurida, mida nemad on kogenud oma elus. Tahan sind
julgustada: räägi inimestega! Kuula neid! Vahel kõik saab alguse sellest,
kui kuulan teise kogemusi ja siis võrdlen seda oma kogemustega.
Kindlasti ei hakka vaidlema.
Soovin su eest palvetada, et Jumal aktiviseeriks selle ala sinu elus.
Palun, Püha Vaim, tule iga vaataja ellu, aktiviseeri ja võia need
armuanni alad, et nad oskaksid neid kasutada Jeesuse tunnistajana
ja evangeeliumi jagajana. Usun, et mitmeid teist Jumal soovib
kasutada igapäevaelu keskel lihtsalt inimeste õnnistamiseks, haigete
tervendamiseks, julgustus- ja lohutus- sõnade rääkimiseks. Kogen, et
Jumal äratab sel viisil just sind.
Tänan, Jari, et Jumal juhatas sind just nüüd Soomes käima, et saime
su saatesse. Homme või ülehomme lähed tagasi Kanadasse? - Jah.
Tänan, et rääkisid sellest, mida tööd sa teed, mida sa näed.
Soovin ja palun, et Jumal annaks sulle väeliselt neid ilmutusi, mida
vajad edasiminekul ja et Jumala vägi lahendaks neid raskeid probleeme.
Tänan, ja Jumala õnnistusi! - Tänan.
Tõlge: Merle Sibola